Diari Oficial de la Generalitat Valenciana


Sumari del DOGV 5947, del 04-02-2009 (2009/927)

RESOLUCIÓ de 7 de novembre de 2008, del conseller de Medi Ambient, Aigua, Urbanisme i Habitatge, per la qual s'aprova el Pla local de prevenció d'incendis forestals d'Ares del Maestre.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5947

Data del DOGV
:   04-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/927


Data del document
:   07-11-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Ares del Maestrat
    * administració local

RESOLUCIÓ de 7 de novembre de 2008, del conseller de Medi Ambient, Aigua, Urbanisme i Habitatge, per la qual s'aprova el Pla local de prevenció d'incendis forestals d'Ares del Maestre. [2009/927]  
La Llei 3/1993 forestal, de 9 de desembre, de la Comunitat Valenciana, estableix en l'article 55.3 que les entitats locals amb terrenys forestals en el seu territori podran redactar plans locals de prevenció d'incendis que seran obligatoris per a les situades en zones d'alt risc d'incendis forestals.   
En aquest sentit, el Pla local de prevenció d'incendis forestals d'Ares del Maestre s'ha elaborat a l'empara de l'Orde de 3 de gener de 2007, de la Conselleria de Medi Ambient, Aigua, Urbanisme i Habitatge, que va establir en l'annex V ajudes per a la redacció de plans locals de prevenció d'incendis forestals.  
El Pla local de prevenció d'incendis forestals és una peça clau en la planificació de les mesures de prevenció d'incendis forestals que s'articula en diferents nivells, des de l'àmbit de tota la Comunitat Valenciana fins al municipi.  
El Reglament de la Llei 3/1993 forestal de la Comunitat Valenciana, aprovat per Decret 98/1995, del Govern Valencià, de 16 de maig de 1995, estableix clarament els continguts mínims que ha de contenir un Pla local de prevenció, que són: descripció física, econòmica i sociològica del municipi, inventari i divisió en zones en funció del risc d'incendis, àrees d'especial protecció i prioritat de defensa, ordenances i normes d'aplicació municipal, inventari de mitjans propis i mobilitzables, protocol d'actuació en funció dels distints graus d'alerta d'incendi i cartografia referent als punts anteriors.  
El Pla local de prevenció d'incendis forestals d'Ares del Maestre va ser aprovat pel seu ajuntament, per Decret d'Alcaldia 61/08 de data 19 de juny de 2008, i va ser traslladat al Ple de l'Ajuntament i a la Direcció Territorial del Castelló de la conselleria de Medi Ambient, Aigua, Urbanisme i Habitatge.  
Conforme amb l'anterior, vist que el Pla compleix amb el que disposa la legislació vigent en la matèria i a proposta de la directora general de Gestió de Medi Natural, resolc:  
Article 1. Aprovació del Pla   
Aprovar el Pla local de prevenció d'incendis forestals d'Ares del Maestre com a document director en la matèria en l'àmbit del municipi.  
El Pla està estructurat en els blocs següents:  
1. Fonaments: introducció. Antecedents. Objecte. Àmbit territorial. Marc legal. Estat legal.  
2. Elements de planificació: informació territorial. Informació socioeconòmica. Inventari de mitjans propis i mobilitzables.  
3. Anàlisi del risc d'incendis forestals: risc físic i antròpic.  
4. Anàlisi de vulnerabilitat: vida i seguretat de les persones. Valors de protecció d'infraestructures, instal·lacions i zones habitades. Valors paisatgístics, històrics i naturals.  
5. Planificació: pla de prevenció de causes i pla d'infraestructures i extinció. Pla local de cremes. Sistemes de prevenció en urbanitzacions i campaments. Protocol d'actuació en funció dels diferents graus d'alerta d'incendi.  
6. Programació temporal  
Així mateix disposa d'una referència cartogràfica completa dels diferents aspectes tractats en els blocs anteriors.   
Article 2. Caràcter subsidiari  
Les disposicions contingudes en el Pla local de prevenció d'incendis forestals d'Ares del Maestre són subsidiàries de la normativa general de prevenció d'incendis forestals.  
Article 3. Vigència del Pla  
Amb caràcter general el Pla té una vigència de 15 anys amb revisions parcials cada 5 anys.  
Contra aquesta resolució que entrarà en vigor l'endemà de la publicació en el Diari Oficial de la Comunitat Valenciana els interessats podran interposar recurs contenciós administratiu en el termini de dos mesos comptadors a partir de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei reguladora de la jurisdicció contenciosa administrativa.  
Tot això sense perjudici de la interposició del recurs potestatiu de reposició davant del conseller de Medi Ambient, Aigua, Urbanisme i Habitatge, en el termini d'un mes des de l'endemà de la publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
DISPOSICIÓ TRANSITÒRIA  
Una vegada elaborat i aprovat el Pla de prevenció d'incendis forestals de la demarcació forestal a què pertany Ares del Maestre, el Pla local de prevenció d'incendis forestals haurà d'adaptar-se en un termini de 6 mesos al que disposa el Pla de prevenció de demarcació del qual serà subsidiari.  
València, 7 de novembre de 2008.- El conseller de Medi Ambient, Aigua, Urbanisme i Habitatge: José Ramón García Antón.